“Башҡорт теле бөгөн туған тел булараҡ Рәсәй Федерацияһы закондары яғынан тулыһынса яҡлау тапҡан. Туған башҡорт телен уҡытыуҙа ниндәйҙер проблемалар бар икән был урындағы хөкүмәт органдарының, мәктәп етәкселәренең эшләп еткермәүе менән бәйле. Шулай уҡ сит өлкәләрҙә лә туған телдәрҙе уҡытыуға бәйле проблемалар булырға тейеш түгел, сөнки туған телдәр Федераль белем биреү стандарттарына рус теле менән бер рәттән индерелгән, туған телдәрҙе өйрәнеүгә лә рус телен өйрәнеүгә ҡуйылған талаптар ҡуйыла. Ә башҡорт телен дәүләт теле булараҡ уҡытыуҙа хәл итәһе проблемалар бар әле, бигерәк тә уның хоҡуҡи нигеҙҙәрен нығытаһы бар, - тип билдәләне үҙенең сығышында Х.Х.Ишморатов.